62018TJ0143_INF
Hotărârea Tribunalului (Camera a doua extinsă) din 9 septembrie 2020 – Société générale/BCE
(Cauza T-143/18)
„Politica economică și monetară – Supravegherea prudențială a instituțiilor de credit – Cotizație la sistemul de garantare a depozitelor sau la fondul unic de rezoluție prin intermediul angajamentelor de plată irevocabile – Atribuții conferite BCE – Prerogative specifice de supraveghere ale BCE – Articolul 4 alineatul (1) litera (f) și articolul 16 alineatul (1) litera (c) și alineatul (2) litera (d) din Regulamentul (UE) nr. 1024/2013 – Măsură care impune deducerea cuantumului cumulat al angajamentelor de plată irevocabile restante din fondurile proprii de nivel 1 de bază – Lipsa unei examinări individuale”
1.
Politica economică și monetară – Politica economică – Supravegherea sectorului financiar al Uniunii – Mecanism unic de supraveghere – Supraveghere prudențială consolidată a grupurilor de instituții de credit – Cerințe de fonduri proprii – Întinderea controlului și a evaluării realizate de Banca Centrală Europeană
[Regulamentul nr. 575/2013 al Parlamentului European și al Consiliului, art. 26 alin. (1) primul paragraf lit. (a)-(f) și art. 36; Regulamentul nr. 1024/2013 al Consiliului, art. 4 alin. (1) lit. (f)]
(a se vedea punctele 45-50)
2.
Politica economică și monetară – Politica economică – Supravegherea sectorului financiar al Uniunii – Mecanism unic de supraveghere – Supraveghere prudențială consolidată a grupurilor de instituții de credit – Cerințe de fonduri proprii – Întinderea controlului și a evaluării realizate de Banca Centrală Europeană – Obligația de efectuare a unei examinări prudențiale individuale
[Regulamentul nr. 575/2013 al Parlamentului European și al Consiliului, art. 92 alin. (3); Regulamentul nr. 1024/2013 al Consiliului, art. 4 alin. (1) lit. (f) și art. 16 alin (1) lit. (c) și alin. (2) lit. (d)]
(a se vedea punctele 51 și 65-72)
3.
Politica economică și monetară – Politica economică – Supravegherea sectorului financiar al Uniunii – Mecanism unic de supraveghere – Supraveghere prudențială consolidată a grupurilor de instituții de credit – Cerințe de fonduri proprii – Întinderea controlului și a evaluării realizate de Banca Centrală Europeană – Fonduri care pot face obiectul unei măsuri prin care se solicită punerea în aplicare a unei politici sau a unui tratament specific – Noțiune – Angajamente de plată irevocabile (API) – Includere
[Regulamentul nr. 1024/2013 al Consiliului, art. 4 alin. (1) lit. (f) și art. 16 alin. (1) lit. (c) și alin. (2) lit. (d)]
(a se vedea punctele 59 și 60)
Obiectul
Cerere întemeiată pe articolul 263 TFUE, având ca obiect, pe de o parte, anularea în parte a Deciziei ECB/SSM/2017-O2RNE8IBXP4R0TD8PU41/174 a BCE din 19 decembrie 2017 și, pe de altă parte, a Deciziei ECB-SSM-2019-FRSOG-10 a BCE din 14 februarie 2019.
Dispozitivul
1)
Anulează punctul 5 din Decizia ECB/SSM/2017-O2RNE8IBXP4R0TD8PU41/174 a Băncii Centrale Europene (BCE) din 19 decembrie 2017, precum și articolul 3 din anexa A la aceasta și punctul 5 din Decizia ECB-SSM-2019-FRSOG-10 a BCE din 14 februarie 2019, precum și articolul 3 din anexa la aceasta în ceea ce privește Société générale.
2)
Obligă BCE la plata cheltuielilor de judecată.